Diari Oficial de la Generalitat Valenciana


Sumari del DOGV 5501, del 30-04-2007 (2007/5342)

Informació pública del projecte de reparcel·lació forçosa del sector Santa Anna de Gandia.
------------------------------------------------------------------------------------------

### Dades del document

Número de DOGV
:   5501

Data del DOGV
:   30-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5342


Data del document
:   12-03-2007

Organisme emissor
:   Conselleria de Territori i Habitatge

Tipus de document
:   Informació Pública

Descriptors 

:   * Gandia
    * pla d'urbanisme

De conformitat amb l'article 89 de la Llei 16/2005, de 30 de desembre, de la Generalitat, Urbanística Valenciana, la Conselleria de Territori i Vivenda ha redactat, a través de l'Institut Valencià de Vivenda, SA. (IVVSA), com a empresa pública de la Generalitat, el projecte de reparcel·lació forçosa del Sector Santa Anna de Gandia. La tramitació establida legalment per a la seua aprovació està subjecta a les normes que es fixen en els articles 169 i següents de la Llei 16/2005, de 31 de desembre, de la Generalitat, Urbanística Valenciana i 394 a 428 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, amb les peculiaritats derivades de l'execució d'esta actuació per gestió directa.  
Per Resolució de la directora general d'Ordenació del Territori de data 12 de març del 2007 s'ha acordat sotmetre a informació pública el Projecte de Reparcel·lació Forçosa per un període d'un mes, comptat a partir del dia següent al de la publicació de l'Anunci en el Diari Oficial de la Comunitat Valenciana.  
Durant el referit tràmit, la documentació es trobarà depositada per a la seua consulta pública, en l'Ajuntament de Gandia, Plaça Constitució, 1 així com en la seu de l'IVVSA. A València, c/ En Bou, núm. 9 i 11.  
Durant l'esmentat termini podran presentar-se les al·legacions que es consideren oportunes, en les esmentades direccions, així com en qualsevol de les dependències o registres establits en l'article 38.4 de la Llei 30/92 de Règim Jurídic de les Administracions Públiques i del Procediment Administratiu Comú, modificat per la Llei 4/99, de 13 de gener. Així mateix ha d'advertir-se que els propietaris i titulars de drets afectats, estan obligats a exhibir els títols que posseïsquen i declarar les situacions jurídiques que coneguen i afecten les seues finques.  
De la mateixa manera, els propietaris, si és el cas, podran realitzar aquelles actuacions a què es referixen els articles 174.7 i 177.d) de la LUV i 409 del ROGTU.  
Se significa que el present anunci es publica igualment als efectes establits en l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons nova redacció donada per la Llei 4/1999 de 13 de gener, per als interessats que figuren com desconeguts o amb domicili ignorat.  
València, 12 de març del 2007.- La directora general d'Ordenació del Territori, p. s. (art. 7 Decret 137/2006), la secretària autonòmica de Territori i Medi Ambient: Cristina Serrano Mateo.